rejauldu/bengali-wikipedia huggingface dataset:
থাম্ব|আল-জাযারির অন্যতম বিখ্যাত আবিষ্কার ছিল হাতিঘড়ি  বাদি' আয-যামান আবুল-'ইয ইবন ইসমা'ইল ইবন আর-রাযায আল-জাযারি (, ) ছিলেন একজন মুসলিম বহুবিদ্যাবিশারদ: একজন আলিম, আবিষ্কারক, যন্ত্রপ্রকৌশলী, কারিগর, শিল্পী ও গণিতবিদ যিনি মেসোপটেমিয়ার জাযিরায় জন্মগ্রহণ করেন। তিনি ১২০৬ সালে উদ্ভাবনী যান্ত্রিক আবিষ্কারগুলোর জ্ঞানের বই () রচনার জন্যে সর্বাধিক পরিচিত, যাতে তিনি ১০০টি যান্ত্রিক আবিষ্কার বর্ণনা করেন। তাকে ফ্লাশ টয়লেট ও হাতিঘড়ি আবিষ্কারের স্বীকৃতি দেওয়া হয়। তাঁকে রোবটিক্স এবং স্বয়ংক্রিয় যন্ত্রের জনক হিসেবে বিবেচনা করা হয়।   জীবনী   আল-জাজারি: ইসলামী স্বর্ণযুগের একজন মেকানিক্যাল প্রতিভা –যিনি ইসলামী প্রযুক্তিকে ১০০০ বছর পূর্বে সমৃদ্ধির উচ্চ শিকড়ে নিযে গিয়েছিলেন। তিনি ১১৩৬ সন তুরস্কের থর নগরীতে জন্মলাভ করেন. ১২ শতকে তার যান্ত্রিক সৃষ্টিগুলোকে ইসলামী স্বর্ণযুগের সবচেয়ে আশ্চর্যান্বিত করা যান্ত্রিক সৃষ্টি হিসাবে গণনা করা হয়। তার উল্লেখযোগ্য আবিষ্কার গুলো ছিল পানি দ্বারা চালিত ঘড়ি, হাত- ধোয়ার যন্ত্র যেটি স্বয়ংক্রিয়ভাবে যন্ত্রটির ব্যবহারকারিকে সাবান এবং তোয়ালে সরবরাহ করত । এছাড়া তার আর একটি আবিষ্কার যেটিকে প্রাচীন কালের রোবট হিসেবে গন্য করা হয়,সেটিছিল ওয়াইন সরবরাহকারি একটি মেয়ে রোবট ।১২০৬ সনে তিনি তার সকল সৃষ্টিকর্মগুলো একটি গ্রন্থ(কিতাব ফি মারিফাত আল হিয়াল আল হানদা সিয়াল) আকারে সংকলন করেন। গ্রন্থটি ছিলো তার সকল আবিষ্কার এর তত্ত্ব এবং ব্যবহারিক প্রয়োগের এর সংক্ষিপ্ত বিবরন।বিট্রিশ প্রকৌশলী এবং ইসলামিক ঐতিহাসিক ডোনালড আর হিল এই বইটি প্রসঙ্গে বলেছেন আল-জাজারির সৃষ্টিকর্মগুলো বাদ দিয়ে আধুনিক প্রকৌশল বিদ্যার ইতিহাস রচনা করা সম্ভব নয়। কিতাব ফি মারিফাত আল হিয়াল আল হানদা সিয়াল গ্রন্থটি প্রকৌশল বিদ্যার এক ঐতিহাসিক সংযোজন।বইটিতে আল-জাজারির উদ্ভাবিত পঞ্চাশটি ডিভাইসের বিবরণ দেওয়া হয়েছে। লণ্ডন বিজ্ঞান যাদুঘর আল-জাজারির পানিঘড়ি পুনরায় সফলভাবে নির্মাণ করতে সক্ষম হয় যেটি ১৯৭৬ সনে ইংল্যান্ডের এক ইসলামী মেলায় প্রদর্শন করা হয়।   আরও দেখুন   বনু মুসা  ইসলামি স্বর্ণযুগ  ইসলামী বিজ্ঞান  তাক্বী আদ দীন   তথ্যসূত্র    বহিঃসংযোগ    A digital manuscript edition of The Book of Knowledge of Ingenious Mechanical Devices  (Direct link )  "How Islamic inventors changed the world" article in The Independent  "Al Jazari's Book - The Book Of Knowledge Of Ingenious Mechanical Devices'  বিষয়শ্রেণী:১১৩৬-এ জন্ম বিষয়শ্রেণী:১২০৬-এ মৃত্যু বিষয়শ্রেণী:মধ্যযুগীয় ইসলামের উদ্ভাবক বিষয়শ্রেণী:মধ্যযুগীয় পদার্থবিদ বিষয়শ্রেণী:ইসলামি বিজ্ঞানের ইতিহাস বিষয়শ্রেণী:১৩শ শতাব্দীর গণিতবিদ বিষয়শ্রেণী:মধ্যযুগীয় প্রকৌশলী বিষয়শ্রেণী:১২শ শতাব্দীর উদ্ভাবক বিষয়শ্রেণী:১৩শ শতাব্দীর উদ্ভাবক বিষয়শ্রেণী:১৩শ শতাব্দীর প্রকৌশলী
পলাশীপাড়া মহাত্মা গান্ধী স্মৃতি বিদ্যাপীঠ (ইংরেজি: Palashipara Mahatma Gandhi Smriti Vidyapith) পশ্চিমবঙ্গের নদিয়া জেলার সুপরিচিত ও প্রাচীন বিদ্যালয়গুলির অন্যতম।   ইতিহাস  এই বিদ্যালয়টি স্বাধীনতার পরের বছর অর্থাৎ ১৯৪৮ সালে তৎকালীন স্থানীয় শিক্ষানুরাগী মানুষদের চেষ্টায় প্রতিষ্ঠিত হয় নদিয়ার পলাশীপাড়াতে। তদানীন্তন ভারতীয় জাতীয় কংগ্রেস বিধায়ক (M.L.A), প্রবীণ রাজনীতিবিদ প্রয়াত রঘুনন্দন বিশ্বাসের সহযোগিতায় বিদ্যালয়ের উন্নয়ন ঘটে। মাধ্যমিক ও উচ্চমাধ্যমিক পরীক্ষায় একাধিকবার জেলাভিত্তিক ফলাফলে এই বিদ্যালয় প্রথম সারিতে থেকেছে। মাধ্যমিক বিভাগটি শুধুমাত্র বালক দের জন্যে নির্ধারিত হলেও উচ্চ মাধ্যমিক বিভাগ কো-এডুকেশন শিক্ষা চালু আছে বহুদিন যাবৎ। উচ্চ মাধ্যমিক বিভাগে কলা, বিজ্ঞান ও বাণিজ্য শাখার বিষয়গুলি পড়ানো হয়। বিজ্ঞান বিভাগের পরীক্ষাগার তিনটি প্রাচীন এবং সমৃদ্ধ। স্বাধীনোত্তর নদিয়ায় উচ্চ বিদ্যালয়ের সংখ্যা খুব বেশি না থাকায় দূর দূরান্ত থেকে ছাত্র ছাত্রীরা এখানে পড়তে আসতেন। তাদের কথা মাথায় রেখে এখানে দ্বিতল ছাত্রাবাস গড়ে তোলা হয়েছিল, বর্তমানে যদিও তা বন্ধ এবং সেই স্থানে প্রাথমিক (প্রভাতী) বিদ্যালয় গড়ে উঠেছে একই নামে।   বিবরণ  বিদ্যালয়ের প্রাঙ্গণটি আকারে বিশাল যার একটি অংশে প্রধান শিক্ষক ও অন্যান্য সহ শিক্ষকদের আবাসন আছে। প্রাথমিক, মাধ্যমিক ও উচ্চমাধ্যমিক তিনটি আলাদা ভবন আছে পঠনপাঠনের জন্যে। এছাড়া লাইব্রেরি ও কম্পিউটার এর সুবিধা আছে বিদ্যালয় কক্ষে। 'পলাশীপাড়া মহাত্মা গান্ধী স্মৃতি বালিকা বিদ্যালয়' নামে অপর একটি পৃথক বিদ্যালয় আছে যা বালিকাদের জন্যে স্থাপিত।   খেলাধুলা  এই বিদ্যালয়ের তরফে আন্তঃ জেলা বিদ্যালয় ক্রীড়া প্রতিযোগিতায় অবদান রাখা হয়েছে, বিশেষত ফুটবলের মান অত্যন্ত উন্নত। এই বিদ্যালয় ফুটবল দলে খেলে যাওয়া বহু তরুন, কলকাতার সুপার ডিভিশন ক্লাবে, রাজ্যস্তরে তো বটেই, জাতীয় ক্ষেত্রেও অবদান রেখেছেন। বিদ্যালয়ের নিজস্ব ক্রীড়া ময়দান বর্তমান।   তথ্যসূত্র   বিষয়শ্রেণী:বিদ্যালয় বিষয়শ্রেণী:ভারতের বিদ্যালয় বিষয়শ্রেণী:পশ্চিমবঙ্গের শিক্ষাপ্রতিষ্ঠান বিষয়শ্রেণী:১৯৪৮-এ পশ্চিমবঙ্গে প্রতিষ্ঠিত বিষয়শ্রেণী:পশ্চিমবঙ্গের উচ্চ বিদ্যালয় ও মাধ্যমিক বিদ্যালয় বিষয়শ্রেণী:১৯৪৮-এ প্রতিষ্ঠিত শিক্ষাপ্রতিষ্ঠান
ওঙ্গোল লোকসভা কেন্দ্রটি অন্ধ্রপ্রদেশ রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৪৭০,২১২ জন৷  এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।  এই লোকসভা কেন্দ্রটি অন্ধ্রপ্রদেশের প্রকাশম জেলার দক্ষিণ পূর্ব ও উত্তর পূর্ব অংশ বাদ দিয়ে বাকী সমগ্র জেলাটি জুড়ে বিস্তৃত৷   ইতিহাস  ওঙ্গোল লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।   বিধানসভা কেন্দ্র গুলি  লোকসভা কেন্দ্রটি অন্ধ্রপ্রদেশ রাজ্যের ১৭৫ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত।http://www.elections.in/andhra-pradesh/parliamentary-constituencies/ongole.html?utm_source=from_pctrack বিধানসভা কেন্দ্রের নির্বাচিত সদস্য অন্ধ্রপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের মধ্যে মোট ২টি বিধানসভা কেন্দ্র (ইয়েরাগোণ্ডাপালম, কোণ্ডপী) তফসিলী জাতিদের জন্য সংরক্ষিত।   ইয়েরাগোণ্ডাপালম বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১০২ নং বিধানসভা কেন্দ্র। এটি প্রকাশম জেলায় অবস্থিত। এই কেন্দ্রটি তফসিলী জাতিদের জন্য সংরক্ষিত।  দর্সি বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১০৩ নং বিধানসভা কেন্দ্র। এটি প্রকাশম জেলায় অবস্থিত। এটি অসংরক্ষিত আসন।  ওঙ্গোল বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১০৮ নং বিধানসভা কেন্দ্র। এটি প্রকাশম জেলায় অবস্থিত। এটি অসংরক্ষিত আসন।  কোণ্ডপী বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১১০ নং বিধানসভা কেন্দ্র। এটি প্রকাশম জেলায় অবস্থিত। এই কেন্দ্রটি তফসিলী জাতিদের জন্য সংরক্ষিত।  মার্কাপুরম বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১১১ নং বিধানসভা কেন্দ্র। এটি প্রকাশম জেলায় অবস্থিত। এটি অসংরক্ষিত আসন।  গিড্ডালুর বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১১২ নং বিধানসভা কেন্দ্র। এটি অসংরক্ষিত আসন। এটি প্রকাশম জেলায় অবস্থিত।  কনকগিরি বিধানসভা কেন্দ্র এই বিধানসভা কেন্দ্রটি অন্ধ্রপ্রদেশ রাজ্যের বিধানসভা কেন্দ্রগুলির মধ্যে ১১৩ নং বিধানসভা কেন্দ্র। এটি অসংরক্ষিত আসন। এটি প্রকাশম জেলায় অবস্থিত।   তথ্যসূত্র   বিষয়শ্রেণী:অন্ধ্রপ্রদেশের লোকসভা কেন্দ্র বিষয়শ্রেণী:প্রকাশম জেলা
ফে ওকেল বেইন্টার (; ৭ ডিসেম্বর ১৮৯৩ - ১৬ এপ্রিল ১৯৬৮) ছিলেন একজন মার্কিন চলচ্চিত্র ও মঞ্চ অভিনেত্রী। তিনি ৩৯টি চলচ্চিত্রে অভিনয় করেছিলেন। তিনি জেজেবেল (১৯৩৮) চলচ্চিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কার অর্জন করেন। এছাড়া তিনি আরও দুটি একাডেমি পুরস্কারের মনোনয়ন লাভ করেছিলেন। চলচ্চিত্রে অবদানের স্বীকৃতি হিসেবে ১৯৬০ সালে হলিউড ওয়াক অব ফেমে তার নামাঙ্কিত তারকা খচিত হয়।  কর্মজীবন মেট্রো-গোল্ডউইন-মেয়ার স্টুডিও তাকে চলচ্চিত্রে কাজ করতে অনুপ্রাণিত করে এবং ১৯৩৪ সালের ফেব্রুয়ারি মাসে দিস সাইড অব হেভেন দিয়ে তার চলচ্চিত্রে অভিষেক হয়। একই বছর তিনি ব্রডওয়ে মঞ্চে ডডসওয়ার্থ এবং ইট হ্যাপেন্ড ওয়ান ডে চলচ্চিত্রে অভিনয় করেন। বেইন্টার দ্রুত সফলতা অর্জন করেন এবং ১৯৩৮ সালে তিনি প্রথম অভিনয়শিল্পী হিসেবে একই বছর শ্রেষ্ঠ অভিনেত্রী ও শ্রেষ্ঠ পার্শ্ব অভিনেত্রী বিভাগ একাডেমি পুরস্কারের মনোনয়ন লাভ করেন। তিনি হোয়াইট ব্যানারস (১৯৩৮) ছবিতে ক্লদ রেইন্সের চরিত্রের গৃহপরিচারিকা ভূমিকায় অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন এবং জেজেবেল (১৯৩৮) চলচ্চিত্রে আন্ট বেল চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কার অর্জন করেন। এরপর মাত্র নয়জন অভিনয়শিল্পী এক বছরে দুটি মনোনয়ন লাভ করেছেন। ১৯৪০ সালে তিনি টর্নটন ওয়াইল্ডারের নাটক অবলম্বনে নির্মিত আওয়ার টাউন চলচ্চিত্রে মিসেস গিবস চরিত্রে অভিনয় করেন। ১৯৪৫ সালে তিনি রজার্স ও হ্যামারস্টেইনের সঙ্গীতনাট্য স্টেট ফেয়ার-এ মেলিসা ফ্রেক চরিত্রে অভিনয় করেন। তিনি ১৯৬১ সালে দ্য চিলড্রেন্‌স আওয়ার চলচ্চিত্রে অভিনয় করে সেরা পার্শ্ব অভিনেত্রী অপর একটি একাডেমি পুরস্কার এবং একটি গোল্ডেন গ্লোব পুরস্কারের মনোনয়ন লাভ করেন। তাকে সর্বশেষ ১৯৬২ সালে দ্য ডোনা রিড শো অনুষ্ঠানে দেখা যায়।  ব্যক্তিগত জীবন বেইন্টার ১৯২১ সালে ৮ই জুন মার্কিন যুক্তরাষ্ট্রের নৌ কর্মকর্তা রেজিনাল্ড ভেনেবলের সাথে বিবাহ বন্ধনে আবদ্ধ হন। তাদের একমাত্র পুত্র রেজিনাল্ড ভেনেবল জুনিয়র (১৯২৬-১৯৭৪) অভিনেতা ছিলেন। বেইন্টার ১৯৬৮ সালের ১৬ই এপ্রিল লস অ্যাঞ্জেলেসে মৃতুবরণ করেন। তাকে তার স্বামীর ভেনেবলের পাশে আর্লিংটন জাতীয় সমাধিতে সমাহিত করা হয়।  তথ্যসূত্র  বহিঃসংযোগ           বিষয়শ্রেণী:১৮৯৩-এ জন্ম বিষয়শ্রেণী:১৯৬৮-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:ক্যালিফোর্নিয়ায় সংক্রামক রোগে মৃত্যু বিষয়শ্রেণী:নিউমোনিয়ায় মৃত্যু বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:লস অ্যাঞ্জেলেসের অভিনেত্রী বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী বিষয়শ্রেণী:ক্যালিফোর্নিয়ায় নিউমোনিয়ায় মৃত্যু
Hi there. An unreferenced article you recently created does not comply with Wikipedia's policy regarding biographies of living people, so it has been moved into your user space: . Once reliable sources have been added, it may be moved back into the article space. If reliable sources are not added in a reasonable amount of time, the page may be deleted. If you have any questions, please don't hesitate to ask me on [[User talk:{{subst:REVISIONUSER}}|my talk page]]. Thanks!
কারিস আনুক ভ্যান হাউটেন (; জন্ম ৫ সেপ্টেম্বর ১৯৭৬) একজন ওলন্দাজ অভিনেত্রী। টেলিভিশন চলচ্চিত্র সুজি কিউ (১৯৯৯)-এ তার প্রথম প্রধান ভূমিকা তাকে টেলিভিশন নাট্যধর্মী চলচ্চিত্রে সেরা অভিনয় বিভাগে গোল্ডেন কাফ পুরস্কার এনে দেয় এবং এর দুই বছর পর মিস মাইনোস (২০০১)-এর জন্য সেরা অভিনেত্রী বিভাগে গোল্ডেন কাফ পুরস্কার লাভ করেন।  তিনি ব্ল্যাক বুক (২০০৬) চলচ্চিত্রে তার অভিনয়ের জন্য ব্যাপক প্রসংশা অর্জন করেন। চলচ্চিত্রটি এখন পর্যন্ত বাণিজ্যিকভাবে সবচেয়ে সফল ওলন্দাজ চলচ্চিত্র। এতে অভিনয়ের জন্য তিনি সেরা অভিনেত্রী বিভাগে তার দ্বিতীয় গোল্ডেন  কাফ পুরস্কার জেতার পাশাপাশি শিকাগো ফিল্ম ক্রিটিক্স অ্যাসোসিয়েশন, ইউরোপিয়ান ফিল্ম অ্যাকাডেমি, এবং অনলাইন ফিল্ম ক্রিটিক্স সোসাইটি থেকে মনোনয়ন লাভ করেন। তিনি ভ্যালকিরি (২০০৮) চলচ্চিত্রের জন্য সেরা পার্শ্ব-অভিনেত্রী বিভাগে স্যাটার্ন পুরস্কারের জন্য মনোনীত হন। দ্য হ্যাপি হাউসওয়াইফ (২০১০) এবং ব্ল্যাক বাটারফ্লাইজ (২০১১) চলচ্চিত্রের জন্য সেরা অভিনেত্রীর বিভাগে তার চতুর্থ ও পঞ্চম গোল্ডেন কাফ পুরস্কার জেতেন। তার অন্যান্য উল্লেখযোগ্য ইংরেজি-ভাষার চলচ্চিত্রের মধ্যে রয়েছে রেপো মেন (২০১০), ব্ল্যাক ডেথ (২০১০), এবং ব্রিমস্টোন (২০১৬)।  ভ্যান হাউটেন গেম অব থ্রোনস (২০১২–২০১৯) টেলিভিশন সিরিজে মেলিসান্দ্রে চরিত্রে অভিনয়ের জন্য আন্তর্জাতিক স্বীকৃতি লাভ করেন। এর জন্য তিনি দুইটি স্ক্রিন অ্যাক্টরস গিল্ড পুরস্কার এবং একটি প্রাইমটাইম এমি পুরস্কারের জন্য মনোনয়ন পান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৭৬-এ জন্ম বিষয়শ্রেণী:২০শ শতাব্দীর ওলন্দাজ অভিনেত্রী বিষয়শ্রেণী:২১শ শতাব্দীর ওলন্দাজ অভিনেত্রী বিষয়শ্রেণী:ইএমআই রেকর্ডসের শিল্পী বিষয়শ্রেণী:ওলন্দাজ চলচ্চিত্র অভিনেত্রী বিষয়শ্রেণী:ওলন্দাজ টেলিভিশন অভিনেত্রী বিষয়শ্রেণী:ওলন্দাজ মঞ্চ অভিনেত্রী
সূত্রাপুর ঢাকা জেলার একটি থানা, যা বাংলাদেশের ঢাকা বিভাগের অন্তর্গত। ঢাকা বিভাগের পুরান থানাগুলোর মধ্যে একটি হলো এই সূত্রাপুর থানা। পুরান ঢাকার বিভিন্ন পুরান ভবন ও ঐতিহ্যবাহী নিদর্শনের জন্য বিখ্যাত সুত্রাপুর এলাকা।  যারা কাঠের কাজ করেন তারা সূত্রধর নামে পরিচিত। সূত্রাপুর এলাকায় অধিকাংশ লোক কাঠের কাজের সাথে সম্পৃক্ত ছিলেন। তাই এলাকাটির নামকরণ হয়েছিলো সূত্রাপুর।  সুত্রাপুর এলাকাটির পূর্বে গেণ্ডারিয়া থানার এরিয়া, উত্তরে ওয়ারি থানা , পশ্চিমে কোতোয়ালি থানা এলাকা ।   মুলত লোহার পুল এর পশ্চিম থেকেই সুত্রাপুর মহল্লার শুরু। সুত্রাপুর বাজার , শ্যামবাজার, পুরান ঢাকার অর্থনীতিতে গুরুত পূর্ণ ভুমিকা রাখে। বিখ্যাত বইয়ের মার্কেট বাংলাবাজার, মোটর পার্টসের মার্কেট বাংলাবাজার।   বিখ্যাত কবি নজ্রুল কলেজ, শহিদ সহরাওারদি কলেজ, সেইন্ট গ্রেগরি স্কুল , সেইন্ট ফ্রান্সিস স্কুল , সরকারি মুসলিম স্কুল রয়েছে।জানা  বিষয়শ্রেণী:ঢাকা জেলার থানা বিষয়শ্রেণী:পুরান ঢাকা
দ্য পেনিনসুলা  কাতারের দোহা থেকে প্রকাশিত একটি ইংরেজি ভাষার দৈনিক।  এর প্রধান প্রতিযোগীরা হলেন গাল্ফ টাইমস এবং কাতার ট্রিবিউন।  দ্য পেনিনসুলার  প্রধান সম্পাদক খালিদ বিন মুবারক আল-শফি।    ইতিহাস  দ্য পেনিনসুলা  ১৯৯৬ সালে দার আল শার্ক দ্বারা চালু করা হয়েছিল।  সংস্থাটি আরবি নিউজ দৈনিক আল শার্ক  প্রকাশ করে এবং সম্প্রতি (ফেব্রুয়ারি ২০১৬) আরবি ব্যবসায়িক দৈনিক লুসাইল চালু করেছে।  এই প্রতিষ্ঠানের নেতৃত্বে রয়েছেন চেয়ারম্যান থানী বিন আবদুল্লাহ আল থানি, ক্ষমতাসীন পরিবারের সদস্য।    তথ্যসূত্র    বহিঃসংযোগ   পেনিনসুলা সংবাদপত্র   বিষয়শ্রেণী:কাতারের সংবাদপত্র বিষয়শ্রেণী:১৯৯৬-এ প্রতিষ্ঠিত সংবাদপত্র
রমাবাই তেলিন যাকে তাই তেলিন নামেও অভিহিত করা হত, তিনি উনবিংশ শতকে ভারতের মহারাষ্ট্রের এক বীর তেজস্বিনী মহিলা হিসাবে সুপরিচিত ছিলেন। মারাঠিতে মহিলাদের সম্মান করে তাই (দিদি) বলে ডাকা হয়। সেইজন্য তার প্রজাগণ তাকে সম্মান করে তাই বলে সম্বোধন করতেন। তিনি ছিলেন তৎকালীন মহারাষ্ট্রের আউন্ধ অঞ্চলের নিয়োজিত পন্থ প্রতিনিধি রাজা মগধোজি তেলির স্ত্রী। ১৮০৬ সালে, মসুর অঞ্চলের কাছে পেশওয়া বাজি রাও দ্বিতীয় পন্থ প্রতিনিধি মগধোজি তেলিকে আটক করেন। তার অনুপস্থিতির সময়, তাই তেলিন ভাসোটার অধিকার পান এবং সুচারুভাবে রাজ্যভার হাতে নেন।Grant Duff's Marathas, Vol. II, 414. তিনি অত্যন্ত সাহস ও দৃঢ়তার সাথে নিজের উপ-পতিকেও মুক্ত করে দেন।   পন্থ প্রতিনিধি সাতারার রাজার সাথে হাত মেলান ও নিজেকে সাতারার রাজার সেবক হিসেবে ঘোষণা করেন। এরপর তিনি পেশোয়ার সাথে সমস্ত সম্পর্ক ছিন্ন করেন। তবে এই ঘটনার সামান্য সময় পরেই তাকে হার স্বীকার করতে হয় যখন পেশোয়ার প্রাক্তন সেনাপতি বাপু গোখলে তাকে পরাস্ত করেন। কিন্তু তাই তেলিন হার স্বীকার না করে গোখলের বিরুদ্ধে তার লড়াই চালিয়ে যেতে থাকেন। দীর্ঘ আট মাস তিনি সেনাপতির গোখলের বিরুদ্ধে দৃঢ় ও শক্তিশালী প্রতিরোধ গড়ে তুলতে ও ভাসোটাকে তার হাত থেকে রক্ষা করতে সক্ষম হন। কিন্তু একসময় তাদের সংগৃহীত শস্যভান্ডারে আগুন ধরে যায় যা তাদের প্রতিকূল পরিস্থিতির দিকে ঠেলে দেয়। ফলস্বরূপ তাই তেলিনকে শত্রুপক্ষের কাছে আত্মপমর্প‌ন করতে হয়।   মারাঠি ছড়ার মধ্যে সসম্মানে তাই তেলিনের উল্লেখ করা হয়েছে। श्रीमंत पंतप्रतिनिधींचा  किल्ला अजिंक्य वासोटा; ताई तेलीण मारील सोटा  बापू गोखल्या सांभाळ कासोटा.  তথ্যসূত্র  বিষয়শ্রেণী:১৮শ শতাব্দীতে জন্ম বিষয়শ্রেণী:১৯শ শতাব্দীতে মৃত্যু বিষয়শ্রেণী:যুদ্ধে ভারতীয় নারী বিষয়শ্রেণী:মারাঠি ব্যক্তি বিষয়শ্রেণী:মহারাষ্ট্রের ব্যক্তি বিষয়শ্রেণী:১৯শ শতাব্দীর ভারতীয় নারী বিষয়শ্রেণী:১৯শ শতাব্দীর ভারতীয় ব্যক্তি বিষয়শ্রেণী:১৮শ শতাব্দীর ভারতীয় নারী বিষয়শ্রেণী:১৮শ শতাব্দীর ভারতীয় ব্যক্তি
কম্পাস হল একটি ব্রিটিশ কেন্দ্র-বাম , লেবার পার্টির সাথে সংযুক্ত যা নিজেকে এইভাবে বর্ণনা করে: "'প্রগতিশীল বামদের একটি ছাতা গোষ্ঠী যার যোগফল তার অংশের চেয়ে বেশি"। আনুষ্ঠানিকভাবে শ্রম-অধিভুক্ত থিঙ্ক ট্যাঙ্ক ফ্যাবিয়ান সোসাইটির মতো এটি একটি সদস্যপদ-ভিত্তিক সংগঠন এবং এইভাবে রাজনৈতিক সংগঠন ও সংঘবদ্ধকরণের জন্য একটি চাপ গ্রুপ এবং একটি শক্তি হতে চায়।  A Vision for the Democratic Left নামে একটি প্রতিষ্ঠাতা বিবৃতি প্রকাশের মাধ্যমে ২০০৩ সালে কম্পাস চালু করা হয়েছিল। প্রধানমন্ত্রী টনি ব্লেয়ারের রাজনৈতিক নির্দেশনায় অসন্তুষ্ট অনেক শিক্ষাবিদ এবং শ্রম রাজনীতিবিদদের দ্বারা সমর্থিত এটি ছিল শ্রম সরকারকে গাইড করার জন্য কম্পাসের প্রথম প্রচেষ্টা। তারপর থেকে এটি ইউকেতে বাম সরকার এবং কেন্দ্র-বাম কর্মীদের জন্য একটি বিকল্প পথ চার্ট করে পুনর্নবীকরণের কর্মসূচির অংশ হিসাবে পুস্তিকা এবং পুস্তিকাগুলির একটি সিরিজ প্রকাশ করেছে।  ২০২৩ সালের জুন মাসে, এটি প্রকাশিত হয়েছিল যে কম্পাসের চেয়ার, নিল লসন, ২০২১ সালে গ্রিন পার্টির প্রার্থীদের সমর্থনে টুইট করার অভিযোগের কারণে লেবার পার্টি থেকে সম্ভাব্য বহিষ্কারের সম্মুখীন হচ্ছেন।   তথ্যসূত্র    বহিঃসংযোগ     Ceasefire Interview  UK Labour Party urged to brainstorm new Africa policy, Africa Intelligence, 1 March 2024 (requires free registration)  বিষয়শ্রেণী:যুক্তরাজ্য ভিত্তিক রাজনৈতিক ও অর্থনৈতিক চিন্তাকেন্দ্র বিষয়শ্রেণী:শ্রমিক দল (যুক্তরাজ্য) এর সাথে সম্পৃক্ত সংগঠন বিষয়শ্রেণী:শ্রমিক দল (যুক্তরাজ্য) এর উপদল বিষয়শ্রেণী:২০০৩-এ যুক্তরাজ্যে প্রতিষ্ঠিত বিষয়শ্রেণী:যুক্তরাজ্যের রাজনৈতিক প্রচার গোষ্ঠী বিষয়শ্রেণী:যুক্তরাজ্য ভিত্তিক চিন্তাকেন্দ্র বিষয়শ্রেণী:যুক্তরাজ্য ভিত্তিক সমাজতান্ত্রিক চিন্তাকেন্দ্র
বুক পকেটে জোনাকি পোকা হচ্ছে ১৯৯৩ সালে প্রকাশিত হুমায়ুন আজাদ লিখিত একটি কিশোর সাহিত্য। বইয়ের প্রবন্ধসমূহ একফোটা চোখের জলের মতো শহীদ মিনার যে পুস্তক পাঠ করলে শব্দ বানাই এসো কবিতা পড়ি ওর নাম মেয়ে উটের গ্রীবার মতো এসো কবিতা লিখি এক পয়সার বাঁশি লাল নীল ছড়া বুকপকেটে জোনাকিপোকাঃ শব্দগুলো ছোটো ছোটো পাখি মিষ্টি মিষ্টি স্বপ্ন শব্দ থেকে কবিতা স্বাধীনতার কথা কেন আমাদের এতো বেশি মনে পড়ে স্মিতা মণি ও তার স্মিত হাসি বইয়ের কবিতাসমূহ কখনো আমি শুভেচ্ছা স্মিতাকে স্বপ্ন, অনন্যকে ধুয়ে দিলো মৌলীর জামাটা ফাগুন মাস, মৌলীকে দোকানি, মৌলীর জন্য ইঁদুরের লেজ স্বপ্নের ভুবনে বইয়ের গল্পসমূহ মহৎ কৃপণের কাহিনী টাকা দিন গাড়লস্তানে এক বিকেল আরো দেখুন  হুমায়ুন আজাদের গ্রন্থতালিকা  বহিঃসংযোগ    বিষয়শ্রেণী:হুমায়ুন আজাদের সৃষ্টিকর্ম বিষয়শ্রেণী:সমর মজুমদারের প্রচ্ছদ শিল্প সহ বই বিষয়শ্রেণী:আগামী প্রকাশনীর বই
মুন্দী () ভারতের মধ্য প্রদেশ রাজ্যের পূর্ব নিমর জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২৮৯ মিটার (৯৪৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মুন্দী শহরের জনসংখ্যা হল ১০,৬৬৭ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬১%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫২%। সারা ভারতের সাক্ষরতার হার ৫৯.৫%, তার চাইতে মুন্দী এর সাক্ষরতার হার বেশি।  এই শহরের জনসংখ্যার ১৫% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
মোহপা () ভারতের মহারাষ্ট্র রাজ্যের নাগপুর জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৫১ মিটার (১১৫১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মোহপা শহরের জনসংখ্যা হল ৭০৬৬ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৭৪%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৬৬%। সারা ভারতের সাক্ষরতার হার ৫৯.৫%, তার চাইতে মোহপা এর সাক্ষরতার হার বেশি।  এই শহরের জনসংখ্যার ১১% হল ৬ বছর বা তার কম বয়সী।   তথ্যসূত্র   বিষয়শ্রেণী:মহারাষ্ট্রের শহর
মুলতান সূর্য মন্দির বা আদিত্য সূর্য মন্দির ছিল একটি প্রাচীন হিন্দু মন্দির। এটি পাকিস্তানের পাঞ্জাব প্রদেশের মুলতান শহরে অবস্থিত।  Survey & Studies for Conservation of Historical Monuments of Multan. Department of Archeology & Museums, Ministry of Culture, Government of Pakistan.   ইতিহাস  প্রচলিত কিংবদন্তি অনুসারে, কৃষ্ণের পুত্র শাম্ব কুষ্ঠ রোগ থেকে মুক্ত হতে মুলতানের আদি সূর্যমন্দিরটি নির্মাণ করেছিলেন।Ancient India and Iran: a study of their cultural contacts by Nalinee M. Chapekar, pp 29-30  গ্রিক নৌপ্রধান সাইল্যাক্স এই সূর্যমন্দিরের উল্লেখ করেছিলেন। তিনি ৫১৫ খ্রিস্টপূর্বাব্দে এই অঞ্চলের পাশ দিয়ে গিয়েছিলেন। মুলতান শহরের প্রাচীন নাম ছিল কাশ্যপপুর। এই শহর ও তার সূর্যমন্দিরের উল্লেখ হেরোডোটাসও করেছিলেন।  কথিত আছে, ৬৪১ খ্রিষ্টাব্দে হিউয়েন সাং এই মন্দিরে এসেছিলেন। তার বর্ণনা থেকে জানা যায়, এই মন্দিরে প্রতিষ্ঠিত বিগ্রহটি ছিল সোনার তৈরি ও বিগ্রহের চোখদুটি ছিল লাল চুনি দিয়ে তৈরি।A Religious History of Ancient India, Up to C. 1200 A.D.: Smarta, epic-Pauranika and Tantrika Hinduism, Christianity and Islam by Srirama Goyala, 1986, pp 339 মন্দিরের দরজা, স্তম্ভ ও চূড়ায় সোনা, রুপো ও রত্নের অনেক ব্যবহার ছিল। প্রতিদিন সহস্রাধিক হিন্দু এই মন্দিরে পূজা দিত। তিনি এই মন্দিরে কিছু দেবদাসীও দেখেছিলেন। তিনি আরও বলেছিলেন, এই মন্দিরে শিব ও বুদ্ধের মূর্তি ছিল।  অষ্টম শতাব্দীতে মুহাম্মদ বিন কাশিমের নেতৃত্বে উমায়াদ খলিফা বাহিনী মুলতান দখল করেন। অনুপ্রবেশকারীরা এই মন্দির লুণ্ঠন করে।Schimmel pg.4 কাশিম মন্দিরের রক্ষকদের বন্দী করে ধনসম্পদ লুঠ করেন। শুধু কাঠের বিগ্রহটি লুঠ করা হয়নি। তবে হিন্দুধর্মকে উপহাস করতে এক টুকরো গোমাংস মুর্তিটির গলায় ঝুলিয়ে দেওয়া হয়। বাজারের কাছে কাশিম একটি মসজিদ নির্মাণ করেছিলেন। পরে মুলতান আক্রমণকারী হিন্দু রাজাদের সঙ্গে দরাদরি করার জন্য এই মন্দিরটিকে ব্যবহার করা হত। যেকোনো হিন্দু রাজা মুলতান দখল করতে চাইলেই, মন্দিরটি ধ্বংস করার হুমকি দেওয়া হত। এর ফলে হিন্দু রাজারা মুলতান আক্রমণ থেকে বিরত থাকতেন। দশম শতাব্দীতে ইসমাইলিরা মুলতান দখল করে মূর্তিটি ভেঙে ফেলে ও পুরোহিতদের হত্যা করে। তারা মন্দিরের জায়গায় একটি মসজিদ তৈরি করে। উমায়াদ মসজিদটির বদলে এটি ব্যবহৃত হতে থাকে। পরে গজনির মামুদ নতুন মসজিদটি বন্ধ করে শুক্রবারের প্রার্থনার জন্য পুরনো মসজিদটিই চালু রাখেন। এর ফলে ইসমাইলি মজজিদটি জীর্ণ হয়ে পড়ে। আল বিরুনি লিখেছিলেন, একাদশ শতাব্দীতে হিন্দু তীর্থযাত্রীরা মুলতানের সূর্যমন্দিরে আসতেন না। কারণ সেই সময় মন্দিরটি পুরোপুরি ধ্বংসপ্রাপ্ত হয়েছিল। তারপর আর মন্দিরটি তৈরি হয়নি।  আল বিরুনি এই মন্দিরের বর্ণনাও দিয়েছিলেন। যদিও কথিত আছে গজনির মামুদই ১০২৬ সালে মন্দিরটি সম্পূর্ণ ধ্বংস করে দেন।  মুলতানের যে অংশে মন্দিরটি অবস্থিত ছিল “মূলস্থান”। সম্ভবত এই নাম থেকেই মুলতান শহরের নামের উৎপত্তি হয়েছিল।Multān City - Imperial Gazetteer of India, v. 18, p. 35.Hindu History BY Akshoy K Majumdar Published by Rupa and CO PAGE 54 এই স্থানটি সঠিক কোথায় ছিল, তা আর জানা যায় না। এই নিয়ে গবেষকদের মধ্যে মতান্তর আছে।   পাদটীকা   বিষয়শ্রেণী:পাকিস্তানের হিন্দু মন্দির বিষয়শ্রেণী:খ্রিস্টপূর্ব ৫ম শতাব্দীর হিন্দু মন্দির বিষয়শ্রেণী:ধ্বংসপ্রাপ্ত হিন্দু মন্দির বিষয়শ্রেণী:সূর্য মন্দির সূর্য সূর্য বিষয়শ্রেণী:পাকিস্তানের পাঞ্জাবের হিন্দু মন্দির
হার্বার্ট ক্রোয়েমার (জন্ম: ২৫ আগস্ট, ১৯২৮) একজন বিশিষ্ট পদার্থবিজ্ঞানী । তিনি ২০০০ সালে ইভানোভিচ আলফারভ এবং জ্যাক কিলবির সাথে যৌথভাবে পদার্থবিজ্ঞানে নোবেল পুরস্কার লাভ করেন।  জীবনী ক্রোয়েমার ১৯২৮ সালের ২৫ অগাস্ট জন্মগ্রহণ করেন। তিনি ইউনিভার্সিটি অফ গ্যটিঙেন থেকে ১৯৫২ সালে প্তাত্ত্বিক পদার্থবিজ্ঞানে পিএইচডি ডিগ্রি অর্জন করেন। ১৯৫৪ থেকে ১৯৫৭ সাল পর্যন্ত রেডিও কর্পোরেশন অব আমেরিকা ল্যাবরেটরীজ এ কর্মরত ছিলেন। ১৯৫৯ থেকে ১৯৬৬ সাল পর্যন্ত ভ্যারিয়ান অ্যাসোসিয়েটস এ কাজ করেন। ১৯৬৮ থেকে ১৯৭৬ সাল পর্যন্ত ইউনিভার্সিটি অব কলোরাডো বোল্ডার এ পদার্থবিজ্ঞানের অধ্যাপক হিসেবে কাজ করেন। ১৯৭৬ থেকে ২০১৩ সাল পর্যন্ত  ইউনিভার্সিটি অব ক্যালিফোর্নিয়া, সান্তা বারবারার তড়িৎ ও কম্পিউটার প্রকৌশলের অধ্যাপক ছিলেন। http://www.nndb.com/people/058/000027974/http://www.nobelprize.org/nobel_prizes/physics/laureates/2000/kroemer-bio.htmlhttp://www.ieeeghn.org/wiki/index.php/Herbert_Kroemerhttp://www.britannica.com/EBchecked/topic/734093/Herbert-Kroemerhttp://science.howstuffworks.com/dictionary/famous-scientists/physicists/herbert-kroemer-info.htm  পুরস্কার ও সম্মাননা  সদস্য, ন্যাশনাল অ্যাকাডেমি অব ইঞ্জিনিয়ারিং, ১৯৯৭  পদার্থবিজ্ঞানে নোবেল পুরস্কার (২০০০)  সদস্য, ন্যাশনাল অ্যাকাডেমি অব সায়েন্সেস, ২০০৩  তথ্যসূত্র   বহিঃসংযোগ   Not Just Blue Sky Nobelprize.org page  Personal Homepage USCB Freeview video Interview with Herbert Kroemer by the Vega Science Trust U.S. Patent 5067828 Transferred electron effective mass modulator (Herbert Kroemer) U.S. Patent 5013683 Method for growing tilted superlattices (Herbert Kroemer) Herb’s Bipolar Transistors IEEE TRANSACTIONS ON ELECTRON DEVICES, VOL. 48, NO. 11, NOVEMBER 2001 PDF  Influence of Mobility and Lifetime Variations on Drift-Field Effects in Silicon-Junction Devices PDF  Heterostructure Bipolar Transistors and Integrated Circuits PDF  বিষয়শ্রেণী:জীবিত ব্যক্তি বিষয়শ্রেণী:১৯২৮-এ জন্ম বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:ইউনিভার্সিটি অব কলোরাডো বোল্ডারের শিক্ষক বিষয়শ্রেণী:ক্যালিফোর্নিয়া বিশ্ববিদ্যালয়, সান্তা বারবারার শিক্ষক বিষয়শ্রেণী:আইইইই মেডেল অব অনার বিজয়ী বিষয়শ্রেণী:মার্কিন যুক্তরাষ্ট্রে জার্মান অভিবাসী বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য বিষয়শ্রেণী:মার্কিন নোবেল বিজয়ী বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:জার্মান নোবেল বিজয়ী বিষয়শ্রেণী:অর্ধপরিবাহী পদার্থবিজ্ঞানী